Pope Francis Village

Pope Francis for Resilient and Co-Empowered Sustainable Communities (FRANCESCO)

Integrated, People-Driven Model Community Project in usa nga panlimbasog nga naimpluwensiyahan han mga pamatasan hin kaluoy ngan pagpaid (Mercy and Compassion) nga guintutdo ni Papa Francisco. An Integrated, People-Driven Model Community in usa nga proyekto nga nahimugso kahuman han pag-atake han makusog-kusugan nga bagyo Yolanda han Noviembre 8, 2013 ngan nanunuyo nga igbalik ha normal nga kabutangan an gintatawag nga most vulnerable (mas madali madaraig) nga mga biktima han bagyo Yolanda ha Ciudad han Tacloban.

An Model Community in naniningkamot nga magin susgaranan nga katilingban nga maglalakip hin mabinuliganon ngan nasuporta nga kabutangan pan-sosyedad nga diri la naglalakip han pagtukod hin permanente nga mga kabalayan kundi pagpablik han panginabuhi sugad man paghurma and pagpabaskug han organisasyon hin mga benepisaryo.

An susgaranan nga katilingban in naguupod han katawhan ha proseso han paghimo hin mga desisyon ha tanan nga aspeto han proyekto. Ini in maglalakip gihap pagkaurusa han magkalain-lain nga aspeto han ecological design, permaculture, ecological building, green production, alternative energy, community building practices, ngan iba pa kakaiba nga pamaagi pagsiguro han kaupayan han mga tawo in siyam nga guintatarget nga mga barangay.

Gamit in desenyo nga nakabasi ha komunidad ngan naglalakip han partisipasyon han mga tawo, an komunidad in nagseserbi komo front liners o nangunguna para han bug-os nga durasyon o panahon han implementasyon han proyekto, ha bulig liwat ngan suporta han Consortium nga FRANCESCO. An komunidad in nagdedesisyon han desenyo ngan pagtukod han mga permanente nga urukyan, pagtudlok han mga mapipili nga panginabuhi ngan pagimplementar hini, ngan pagplano han Disaster Risk Reduction (DRR) or pagiban han kadelikaduihan ha oras han kalamidad.

MGA PANUYO (OBJECTIVES)
1. 550 nga nahabalhin ngan apektado nga mga kabablayan in mayda na madali nga paggamit hin talwas, permanente ngan padayon nga urukyan nga mayda resiliency features (pangilal-an hin pagbakdaw) ngan kumpleto hin palikuran o kasilyas, tubo hin tubig ngan linya hin koryente; sugad man hira in mas magigin andam pagatubang hin natural nga mga kalamidad.

2. Igbalik an surok han panalapi ngan makab-utan otro an kinalugaringon nga pagkamay-ada pinaagi hin p[rograma pagpablik han panginabuhi han mga biktima ngan paghatag ha ira hin gahum pagpanginano han ira kalugaringon panginabuhi ngan negosio, o di ngani paghatag hin maupay nga panrabahuan ha usa nga pan-negosiyuhan ha ilarom hini nga program.

3. Paghimo hin mga pitad hiunong hin DRR agud maibanan an epekto han kalamidad.

4. Pag-organisa hin makusog nga komunidad nga mayda Community Council ngan paghatag hin gahum ha mga lugar nga guintatawag nga estate management, lokal nga pan-gubiernuhan, networking o pakigsumpayan, ngan pag-aghat o advocacy para han panguna nga serbisio pankatilingban o social services sugad han panlawas, edukasyon ngan pagresulba han delito.

5. Pagtukod hin komunidad nga magpapadayon ha aspeto nga ecological, economical ngan social. An eco-village model in igtutukod gamit in materyales nga mapapalit ha lokal nga merkado, paggamit otro (recycling), paglimpyo hin ginamit na nga tubi (wastewater), paggamit han renewal energy sources, pag-uma nga organic ngan pananom hin mga puno.

FRANCESCO
Ini in usa nga consortium o pagka-urusa hin mga organisasyon nga guinkukumpune han Urban Poor Associates (UPA), Canadian Catholic for Development and Peace (CCDP), Catholic Bishop Conference of the Philippines (CBCP-NASSA), an Congregation of the Most Holy Redeemer, ngan Roman Catholic Church of the Archdiocese of Palo (RCAP), Leyte. An foundation in nanunuyo nga mag-establisar hin permanente nga mababal-inan nga lugar nga makakarawat han mga komunidad nga apektado han bagyo ha sakob han siyudad ngadiin maibabalik nira hin mas mauru-upay an ira mga panimalay nga resilient or madig-on, mababalik an ira mga panginabuhi, ngan padayon nga mapapabaskug an ira mga organisasyon nga mapoporma ha bulig han UPA agud nga hira in makakapartisipar ha pagpadalagan han pangubiernuhan nga komunidad sugad man agud epektibo nga makaapi ha lokal nga pangubiernuhan.

(Surok: Francesco ha Door 2, No. 258 Calanipawan Road, Sagkahan, Tacloban City)

Tacloban